Diari Oficial de la Generalitat Valenciana


Sumari del DOGV 6443, del 21-01-2011 (2010/13850)

Notificació de la sentència dictada en el judici de modificació de mesures en relacióamb fills contenciós número 488/2010.
--------------------------------------------------------------------------------------------------------------------------

### Dades del document

Número de DOGV
:   6443

Data del DOGV
:   21-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13116


Organisme emissor
:   Jutjat de Primera Instància Número 1 d'Alcoi

Tipus de document
:   Edicte

Notificació de la sentència dictada en el judici de modificació de mesures en relacióamb fills contenciós número 488/2010. [2010/13084]  
Modificació mesures en relació a fills i filles ext. sup. co. 000488/2010  
Part demandant: Ángela María Sánchez Cánovas.  
Part demandada: Iván Díaz Monerris.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 207/2010  
Alcoi, 5 d'octubre de 2010  
Jutgessa: Patricia Moreno Sevillano.  
Procediment: mesures fills 1581/2010.  
Ministeri Fiscal: Blanca Laguna.  
Demandant: Ángela María Sánchez Cánovas (no hi compareix).  
Procurador: Antonio Penadés Martínez.  
Lletrada: Consuelo Esteve Merin.  
Demandat: Iván Díaz Monerris (no hi compareix) rebel.  
Antecedents de fet  
/.../  
Fonaments de dret  
/.../  
Dispositiva  
Estime la demanda interposada per Ángela María Sánchez Cánovas contra Iván Díaz Monerris i dispose l'adopció de les mesures següents:  
1. Pàtria potestat compartida entre ambdós progenitors.  
2. Guarda i custòdia dels dos fills menors per a la mare.  
3. Quant al règim de visites, tal com es va establir mitjançant la interlocutòria de data 29 de setembre de 2010, i com que no es va produir una modificació de les circumstàncies tingudes en compte en aquell moment, s'estableix un règim de visites tutelades al punt de trobada familiar de Teulada, o si no n'hi haguera, al més pròxim; les parts s'han de subjectar als horaris que el mateix punt de trobada familiar establisca. Aquest règim de visites tutelades amb supervisió tindrà una duració previsible de sis meses, podent preveure una progressió del règim a un sistema de visites tutelades sense supervisió, sempre que els tècnics del punt de trobada familiar ho determinen així, i en tot cas amb l'informe favorable previ del punt de trobada familiar.  
4. Es fixa una pensió d'aliments de 300 euros mensuals per als dos fills, pagadors dins dels cinc primers dies de cada mes i en el número de compte bancari que hi designe la mare. Aquesta pensió alimentària s'actualitzarà anualment en proporció a la variació que experimente l'índex de preus al consum que siga determinat per l'Institut Nacional d'Estadística o organisme que el substituïsca.  
5. Les despeses extraordinàries serán satisfetes a mitges entre ambdós progenitors i tindran aquesta consideració les despeses mèdiques dels fills comuns que no estiguen cobertes per assegurança mèdica, dentista, oftalmòleg, així com les despeses de caràcter extraordinari com ara ulleres o lents i totes altres despeses de caràcter no necessari, sempre que existisca el consentiment previ dels progenitors, com ara classes particulars d'anglés, excursions del col·legi o esports. No tindran la consideració de despeses extraordinàries els llibres de text, material escolar, uniformes i matrícula, les quals s' inclouen dins de la pensió d'aliments.  
6. S'atribueix l'ús i gaudi de l'habitatge familiar a la mare i els fills.  
Notifiqueu aquesta resolució al punt de trobada familiar de Teulada o al més pròxim si no n'hi haguera, a l'efecte de complir aquesta resolució en els seus propis termes.  
Contra aquesta resolució es pot interposar un recurs d'apel·lació dins del termini de cinc dies des que es notifique.  
Per a admetre el recurs a tràmit cal acreditar, amb l'escrit d'interposició d'aquest, la constitució prèvia del dipòsit de 25 euros, si es tracta d'un recurs de reposició o revisió, i de 50 euros, si es tracta d'un d'apel·lació, en el compte de dipòsits i consignacions obert a Banesto amb el número 0087 per a aquest Jutjat, que es tornarà si s'estima totalment o parcialment el recurs, i es perdrà si s'admet o es confirma la resolució (disposició addicional 15a de la LO 1/2009).  
Així ho pronuncie, mane i firme. Segueix firma rubricada».  
Publicació. La sentència anterior ha sigut firmada, llegida i publicada pel jutge que la subscriu, mentre celebrava audiència pública el dia de hui. En done fe. Segueix firma rubricada.  
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.  
Alcoi, 2 de desembre de 2010.- La secretària judicial: Lidiana Anduix Serra.